ΓΡΑΠΤΗ ΕΡΩΤΗΣΗ P-2719/01

υποβολή: Marco Formentini (ELDR) προς την Επιτροπή

(26 Σεπτεμβρίου 2001)

Θέμα: Υποψία παραβίασης της οδηγίας 92/43/ΕΟΚ

Σοβαρές εντάσεις εκδηλώθηκαν στους Δήμους Carrosio και Gavi (Πεδεμόντιο) σε σύνδεση με την πιθανή έναρξη μιας εξορυκτικής δραστηριότητας που θα είχε ως συνέπεια:

- την καταστροφή των πηγών των αγωγών ποσίμου ύδατος, εξ ολοκλήρου για το Δήμο του Carrosio και εν μέρει για το Δήμο του Gavi ·

- την κατασκευή αποταμιευτήρα και αγωγού αντικατάστασης των προηγουμένων εντός του πάρκου Capanne Di Marcarolo.

Το σύνολο των προαναφερθέντων έργων φαίνεται ότι έχει εγκριθεί σε επίπεδο περιφέρειας με την ουσιαστική παραβίαση των προδιαγραφών που με συνεχείς πράξεις θέσπισαν, τόσο η εθνική κυβέρνηση, όσο και η ίδια η περιφερειακή αρχή.

Δεδομένου ότι απειλείται μία άμεση έναρξη των έργων, οι συνέπειες των οποίων θα ήταν στη συνέχεια δύσκολο εάν όχι αδύνατο να αποκατασταθούν, προτίθεται η Επιτροπή να ενδιαφερθεί για το θέμα και να προβεί έναντι της περιφερειακής διοίκησης Πεδεμοντίων στα δέοντα διαβήματα προκειμένου να αποφευχθεί η καταστροφή που φοβούνται οι τοπικοί πληθυσμοί και διοικήσεις·

Στη συγκεκριμένη περίπτωση,πάρχειποψία παραβιάσεις της οδηγίας 92/43/ΕΟΚ.(1)

(1) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(22 Οκτωβρίου 2001)

Στην οδηγία 85/337/ΕΟΚ του Συμβουλίου της 27ης Ιουνίου 1985 για την αξιολόγηση των επιπτώσεων ορισμένων δημοσίων και ιδιωτικών έργων στο περιβάλλον(1), ορίζεται ότι κατασκευαστικά σχέδια τα οποία ενδέχεται να έχουν σημαντικές επιπτώσεις επί του περιβάλλοντος λόγω της φύσεως, του μεγέθους ή της τοποθεσίας τους,πόκεινται σε αξιολόγηση των επιπτώσεών τους (αξιολόγηση περιβαλλοντικών επιπτώσεων — ΑΠΕ). Οι κλάσεις σχεδίων που καλύπτονται από την εν λόγω οδηγία παρατίθενται σε δύο παραρτήματα. Τα σχέδια που παρουσιάζονται στο παράρτημα Ι απαιτούν μια διαδικασία ΑΠΕ. Δυνάμει του άρθρου 4 παράγραφος 2, σχέδια των κλάσεων που απαριθμούνται στο παράρτημα ΙΙπόκεινται σε ΑΠΕ, αν τα κράτη μέλη θεωρούν ότι τα χαρακτηριστικά των έργων το απαιτούν.

Δυνάμει της οδηγίας 97/11/ΕΚ του Συμβουλίου της 3ης Μαρτίου 1997 με την οποία τροποποιήθηκε η οδηγία 85/337/ΕΟΚ(2), για σχέδια που αναφέρονται στο παράρτημα ΙΙ, τα κράτη μέλη είναιποχρεωμένα να καθορίζουν, με κατά περίπτωση εξέταση, τα όρια ή τα κριτήρια που τίθενται από τα κράτη μέλη, αν το εκάστοτε σχέδιο πρέπει ναποβληθεί σε διαδικασία ΑΠΕ. Ωστόσο, σχέδια των οποίων οι αιτήσεις εκτέλεσηςποβλήθηκαν σε κάποια αρμόδια αρχή πριν από τις 14 Μαρτίου 1999 διέπονται από τις διατάξεις της οδηγίας 85/337/ΕΟΚ πριν αυτή τροποποιηθεί.

Με βάση τα πληροφοριακά στοιχεία που δίδει το Αξιότιμο Μέλος του Κοινοβουλίου, τα έργα στα οποία αναφέρεται η ερώτησή του εμπίπτουν είτε στο πεδίο εφαρμογής της παραγράφου 2 (εξορυκτική βιομηχανία) του παραρτήματος ΙΙ της οδηγίας 85/337/ΕΟΚ πριν από τις τροπολογίες, στην παράγραφο 19 (λατομεία καιπαίθρια ορυχεία όταν η έκταση του χώρουπερβαίνει τα 25 εκτάρια, ή ορυχεία εξαγωγής τύρφης, όταν η έκταση του χώρουπερβαίνει τα 150 εκτάρια) του παραρτήματος Ι της οδηγίας 85/337/ΕΟΚ, όπως τροποποιήθηκε με την οδηγία 97/11/ΕΚ, ή την παράγραφο 2 (εξορυκτική βιομηχανία) του παραρτήματος ΙΙ της οδηγίας 85/337/ΕΟΚ, όπως τροποποιήθηκε με την οδηγία 97/11/ΕΚ.

Επιπλέον, με βάση τα στοιχεία που παρέσχε το Αξιότιμο Μέλος του Κοινοβουλίου, προκύπτει ότι το αναφερόμενο σχέδιο είναι ενδεχόμενο να επηρεάζει σημαντικά ορισμένες περιοχές που καλύπτονται από την οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας.

Βάσει του άρθρου 6, παράγραφος 3 της οδηγίας 92/43/ΕΟΚ, και αναφορικά με τις περιοχές οι οποίες -σύμφωνα με τη διαδικασία που προβλέπεται στην εν λόγω οδηγία- θα περιληφθούν στις περιοχές κοινοτικού ενδιαφέροντος (ΠΚΕ) οι οποίες και θα χαρακτηριστούν ως ειδικές περιοχές προστασίας (ΕΠΠ) τα σχέδια ή τα έργα που δεν συνδέονται άμεσα ή δεν είναι απαραίτητα για τη διαχείριση του εν λόγω χώρου αλλά πιθανόν να έχουν σημαντικά αποτελέσματα επ'αυτού, είτε μεμονωμένα είτε σε συνδυασμό με άλλα έργα ή σχέδια, τότε αυτά τα έργα θαπόκεινται στην ενδεδειγμένη αξιολόγηση των επιπτώσεών τους για τον χώρο αυτόν, για λόγους προστασίας τηςπόψη περιοχής.

Ωστόσο, επί του παρόντος, η προαναφερόμενη διάταξη δεν είναι εντελώς δεσμευτική. Η αναφερόμενη διαδικασία, η οποία προβλέπει ότι οι ΠΚΕ επιλέγονται από πίνακα προτεινομένων περιοχών κοινοτικού ενδιαφέροντος και χαρακτηρίζονται κατόπιν ως ΕΠΠ, δεν έχει ακόμη περατωθεί. Οι χώροι που σήμερα καλύπτονται από την οδηγία, περιλαμβανομένων και εκείνων που αναφέρονται από το Αξιότιμο Μέλος, συνεχίζουν να βρίσκονται στο στάδιο προτεινόμενων ΠΚΕ. Σε ό,τι αφορά τις περιοχές αυτές, τα κράτη μέληποχρεούνται να αναλάβουν δράσεις ώστε να εξασφαλίζεται ότι δεν διακυβεύονται οι στόχοι της οδηγίας. Ειδικότερα, συνιστάται στα κράτη μέλη τουλάχιστον να απέχουν κάθε δραστηριότητας που μπορεί να προκαλέσειποβάθμιση μιας προτεινομένης περιοχής κοινοτικού ενδιαφέροντος.

Στη συγκεκριμένη περίπτωση, επειδή η Επιτροπή δεν γνωρίζει την κατάσταση την οποία περιγράφει το Αξιότιμο Μέλος, θα προχωρήσει στα ενδεδειγμένα βήματα ώστε να συλλέξει λεπτομερείς πληροφορίες σχετικά και να εξασφαλίσει, εντός των ορίων που της προδιαγράφονται από την Συνθήκη ΕΚ, την τήρηση της κοινοτικής νομοθεσίας.

Εάν περιέλθει εις γνώσιν της Επιτροπής ότι η κοινοτική νομοθεσία παραβιάζεται στη συγκεκριμένη περίπτωση, δεν θα διστάσει να λάβει όλα τα απαραίτητα μέτρα, ως φύλακας της Συνθήκης ΕΚ, περιλαμβανομένων και των διαδικασιών παράβασης δυνάμει του άρθρου 226 (πρώην άρθρο 169) της συνθήκης ΕΚ, κατά τρόπο ώστε να εξασφαλίζεται η τήρηση της σχετικής κοινοτικής νομοθεσίας.

(1) ΕΕ L 175 της 5.7.1985.

(2) ΕΕ L 73 της 14.3.1997.